Συσχέτιση του πολυμορφισμού του γονιδίου της μελατονίνης MTNR1A με την εποχική αναπαραγωγική δραστηριότητα σε αυτόχθονη φυλή προβάτου
Creators: name: Στούπα, Ολυμπία Επαμεινώνδα
Publisher: name: Aristotle University of Thessaloniki
Year: 2017
Subjects: Μελατονίνη
Εποχικότητα
Γονίδιο του Υποδοχέα τύπου 1Α της Μελατονίνης
Melatonin
Seasonality
Melatonin Receptor subtype 1A (MTNR1A) gene

description: Η φυσιολογική αναπαραγωγική λειτουργία των προβάτων στα εύκρατα γεωγραφικά πλάτη, όπως είναι η Ελλάδα, χαρακτηρίζεται από εποχικότητα και ρυθμίζεται από την έκθεση στο φως. Η μελατονίνη είναι η ορμόνη-κλειδί που εμπλέκεται σε αυτό το φαινόμενο κι επηρεάζει θετικά την αναπαραγωγή. Ωστόσο, η έκκριση μελατονίνης και, ως εκ τούτου η αναπαραγωγική δραστηριότητα των θηλυκών προβάτων, εμφανίζει ποικιλομορφία και έτσι φαίνεται να συνδέεται με την δομή του γονιδίου του υποδοχέα της μελατονίνης 1Α (MTNR1A). Αυτή η μελέτη σχεδιάστηκε για να διερευνήσει τον πολυμορφισμό του γονιδίου MTNR1A σε εγχώρια ελληνική φυλή προβάτων και να προσδιορίσει τη πιθανή συσχέτιση με τη γονιμότητα. Δύο ομάδες θηλυκών προβάτων επιλέχθηκαν από μία πρότυπη κτηνοτροφική εκμετάλλευση που βρίσκεται στην ευρύτερη περιοχή του Αγρινίου (Δυτική Ελλάδα). Η πρώτη ομάδα που μελετήθηκε αποτελούνταν από 30 θηλυκά πρόβατα που εμφάνισαν αναπαραγωγική δραστηριότητα στα τέλη της άνοιξης, ενώ η δεύτερη από 30 θηλυκά που εμφάνισαν αναπαραγωγική δραστηριότητα στα μέσα του καλοκαιριού. Όλα τα ζώα ήταν σε καλή κατάσταση υγείας και ακολούθησαν τις ίδιες συνθήκες διατροφής. Τα αρσενικά εισήχθησαν και στις δύο ομάδες στο τέλος της άνοιξης. Δείγματα αίματος ελήφθησαν από την σφαγίτιδα φλέβα και το συνολικό DNA απομονώθηκε με τη χρήση του NucleoSpin blood kit (Macherey-Nagel, Γερμανία). Ένα τμήμα (θραύσμα) 824-bp DNA του εξονίου 2 του MTNR1A ενισχύθηκε με την χρήση της τεχνικής PCR και στη συνέχεια υποβλήθηκε σε πέψη με τη χρήση της ενδονουκλεάσης περιορισμού RsaI. Η διαδικασία της ηλεκτροφόρησης σε πήκτωμα αγαρόζης έδειξε 3 γενότυπους, C/C, C/T και T/T. Συγκεκριμένα, 44 ζώα έδειξαν το γενότυπο C/C (28 από την πρώτη ομάδα και 16 από τη δεύτερη), 14 το γενότυπο C/T (2 από την πρώτη και 12 από τη δεύτερη) και 2 ζώα είχαν το Τ/Τ γενότυπο (και τα 2 ζώα ήταν από τη δεύτερη ομάδα). Η στατιστική ανάλυση με τη χρήση του πακέτου SPSS (ver. 13.0) έδειξε θετική συσχέτιση μεταξύ του γενοτύπου και της αναπαραγωγικής δραστηριότητας, με τον γενότυπο C/C να παίζει καθοριστικό ρόλο. Συμπερασματικά, ορισμένοι γενότυποι φαίνεται να έχουν αθροιστική δράση στη γονιμότητα των προβάτων σε σχέση με την εκδήλωση της αναπαραγωγικής δραστηριότητας.
description: Sheep’s reproductive physiology in temperate latitudes such is Greece, is characterized by seasonality and regulated by photoperiodic exposure. Melatonin is the key hormone involved in this phenomenon, influencing positively the reproduction. However, the melatonin secretion and therefore the ewes reproductive activity underlies variation, proposed to be linked with the melatonin receptor subtype 1A (MTNR1A) gene structure. This study was designed to investigate the polymorphism of the MTNR1A gene in a Greek indigenous sheep breed and to determine its potential association with fertility. Two groups of ewes from a farm located in Agrinio (western Greece), were chosen. The first one was consisted by 30 ewes that showed reproductive activity in late spring, while the second by 30 ewes showing reproductive activity in middle summer. All the animals were in good health condition and were fed with the identical diet. Males were introduced in both groups at late spring. Blood samples wer e taken from the jugular vein and total DNA was extracted using the Nucleospin blood kit (Macherey-Nagel, Germany). A 824-bp DNA fragment of the MTNR1A exon 2 was amplified using PCR and was further digested using the RsaI restriction endonuclease. The elecrtophoretic procedure revealed three genotypes, C/C, C/T and T/T. Specifically, 44 animals showed the C/C genotype (28 from the first group and 16 from the second), 14 the C/T genotype (2 from the first and 12 from the second) and 2 animals had the T/T genotype (both from the second group). Statistical analysis using the SPSS package (ver. 13.0) indicated a positive correlation between genotype and fertility, with CC genotype playing a crucial role. In conclusion, particular genotypes seem to have an additive effect in sheep’s fertility in regard to the occurrence reproductive activity.